

**"Жолаушыларды, багажды, жүк-багажды және почта жөнелтілімдерін темір жол көлігімен тасымалдау қағидаларын бекіту туралы" Қазақстан Республикасы Инвестициялар және даму министрінің 2015 жылғы 30 сәуірдегі № 545 бұйрығына өзгерістер мен толықтырулар енгізу туралы**

Қазақстан Республикасы Көлік министрінің м.а. 2025 жылғы 11 сәуірдегі № 112 бұйрығы. Қазақстан Республикасының Әділет министрлігінде 2025 жылғы 11 сәуірде № 35966 болып тіркелді

      БҰЙЫРАМЫН:

      1. "Жолаушыларды, багажды, жүк-багажды және почта жөнелтілімдерін темір жол көлігімен тасымалдау қағидаларын бекіту туралы" Қазақстан Республикасы Инвестициялар және даму министрінің 2015 жылғы 30 сәуірдегі № 545 бұйрығына (Нормативтік құқықтық актілерді мемлекеттік тіркеу тізілімінде № 13714 болып тіркелген) мынадай өзгерістер мен толықтырулар енгізілсін:

      көрсетілген бұйрықпен бекітілген Жолаушыларды, багажды, жүк-багажды және пошта жөнелтілімдерін темір жол көлігімен тасымалдау қағидаларында:

      кіріспе мынадай редакцияда жазылсын:

      "Теміржол көлігі туралы" Қазақстан Республикасы Заңының 14-бабы 2-тармағының 34-15) тармақшасына сәйкес **БҰЙЫРАМЫН:**";

      1-тармақ мынадай редакцияда жазылсын:

      "1. Осы Жолаушыларды, багажды, жүк-багажды және пошта жөнелтілімдерін теміржол көлігімен тасымалдау қағидалары (бұдан әрі – Қағидалар) "Теміржол көлігі туралы" Қазақстан Республикасы Заңының (бұдан әрі – Заң) 14-бабы 2-тармағының 34-15) тармақшасына сәйкес әзірленді және жолаушыларды, багажды, жүк-багажды және пошта жөнелтілімдерін теміржол көлігімен тасымалдау тәртібін айқындайды.";

      3-тармақта:

      6) тармақша алып тасталсын;

      23) тармақша мынадай редакцияда жазылсын:

      "23) фирмалық пойыз – ҚР СТ 1547 "Халыққа қызмет көрсету. Жолаушылар пойыздарында жолаушыларға қызмет көрсету. Жалпы талаптар" Ұлттық стандартына сәйкес пойызға ерікті негізде берілетін жолаушылар пойызының санаты";

      5-тармақ мынадай редакцияда жазылсын:

      "5. Ұлттық теміржол компаниясы немесе орындарды резервтеу және билеттерді сату жүйелерінің операторлары уәкілетті органға және (немесе) құқық қорғау және арнаулы мемлекеттік органдарға жол жүру бағыттарын, жолаушылардың деректерін, оның ішінде интернет-ресурстар арқылы сатып алынған жол жүру құжаттарының (билеттерінің) саны туралы көрсете отырып, теміржол көлігінде ресімделген және (немесе) брондалған билеттер туралы мәліметтерді ұсынады.

      Ұсынылатын мәліметтер ақпараттық дерекқорда кемінде бес жыл сақталады.";

      8-тармақ мынадай редакцияда жазылсын:

      "8. Жолаушылар пойыздарына жол жүру құжаттарын (билеттерін) сату пойызды қалыптастыру және оның айналымы станцияларынан жүзеге асырылады:

      жолаушылар пойыздары үшін – сатылу ерекшеліктері осы Қағидалардың 79-тармағында көрсетілген ұйымдасқан жолаушылар топтарының өтінімдерін қоспағанда, пойыз жөнелтілгенге дейін кемінде 45 (қырық бес) тәуліктен 10 (он) минутқа дейін;

      қала маңындағы пойыздарға - пойыз жөнелтілгенге дейін 10 (он) тәуліктен 10 (он) минутқа дейін.

      Жолаушылар пойыздарына жол жүру құжаттарын (билеттерін) сату 45 (қырық бес) тәулік бұрын Астана уақыты бойынша таңғы сағат 7:00-ден бастап жүзеге асырылады.

      Аралық станцияда сату тасымалдаушы белгілеген сату режиміне байланысты жүргізіледі.

      Жол жүру құжаттарын (билеттерді) сату пойыздың жүруіне дейін 10 минут қалғанда тоқтатылады.

      Мүгедектігі бар адамдардың жол жүруіне арналған мамандандырылған купедегі орындарға жол жүру құжаттарын (билеттерін) сату:

      1) сату ашылған сәттен бастап:

      1-топтағы мүгедектігі бар, жүріп-тұруы қиын, жүріп-тұру үшін көмекші құралдарды (тифлотростар, балдақтар, жаяу жүргіншілер, кресло-арбалар) және (немесе) басқа адамдардың көмегін пайдаланатын адамға және оны алып жүрушіге;

      мүгедектігі бар балаға (18 жасқа дейін) және онымен бірге жүрушіге;

      медициналық ұйымға (ұйымдарға) кезек күттірмейтін сапарлар кезінде баратын адамға және оған ілесіп жүрушіге.

      Бұл ретте ресімдеу тек билет кассаларында жүргізіледі.

      2) қалған мүгедектік топтарының жолаушыларына пойыз жөнелтілгенге дейін 7 (жеті) тәулік бұрын.

      Бұл ретте жол жүру құжаттарын (билеттерін) ресімдеу осы Қағидалардың 12-тармағына сәйкес жүргізіледі:

      мүгедектігі бар адамға және балаға 13-тармақта көрсетілген жолаушының құжаттарын көрсеткен кезде және мүгедектігі бар адамның мәртебесін растаған кезде;

      медициналық ұйымға (ұйымдарға) шұғыл сапарлар кезінде, 13-тармақта көрсетілген жолаушының құжаттарын және күтімінде жолаушының шұғыл сапарға және сүйемелдеуге мұқтаж екендігі көрсетілген медициналық мекеме берген құжатты көрсеткен кезде келесі адамға;

      13-тармақта көрсетілген жолаушының құжаттарын көрсеткен кезде ілесіп жүрушіге.";

      10-тармақ мынадай редакцияда жазылсын:

      "10. Билет кассасы, егер пойызда бос орын болмаса, жол жүру құжаттарын (билеттерін) сатудан бас тартады.

      Жолаушының бір купенің төрт орнына дейін жол жүру құжаттарын (билеттерін) сатып алуына жол беріледі. Бұл жағдайда жолаушы купеде сатып алынған орындардың жалпы саны бойынша жол жүру құнын толық тариф бойынша төлейді. Бұл ретте жол жүру құжатында (билетте) көрсетілмеген адамдардың жол жүруіне жол берілмейді.

      Арнайы тасымалдарды қоспағанда, бір адамға бір пойызға төрт орыннан артық жол жүру құжаттарын (билеттерін) ресімдеуге жол берілмейді. Жол жүру құжатының (билеттің) бір бланкісінде бір адамға жол жүру ресімделеді.";

      12 және 13-тармақтар мынадай редакцияда жазылсын:

      "12. Жол жүру құжаттарын (билеттерін) ресімдеу автоматтандырылған басқару жүйесінде (бұдан әрі – АБЖ), оның ішінде фискалдандырылған компьютерлік жүйеде, сондай-ақ диспетчерлік терминал (ДТМ), өзіне-өзі қызмет көрсету терминалдары, интернет-ресурстары көмегімен осы Қағидалардың 13-тармағында көрсетілген жолаушылар құжаттарының бірінің негізінде және ЖТП арқылы жолаушы немесе қала маңындағы пойыздың жолсерігі электрондық жол жүру құжатын бере отырып жүргізіледі.

      Қала маңы пойыздарына теміржол билет кассалары, жолаушылар агенттіктерінің билет кассалары, электрондық терминалдар және интернет-ресурстар арқылы жол жүру құжаттарын (билеттерін) ресімдеу кезінде жолаушының деректерін аты, тегі, әкесінің аты (болған жағдайда) (бұдан әрі – Т.А.Ә. (бар болған жағдайда), жеке сәйкестендіру нөмірін (бұдан әрі – ЖСН), осы Қағидалардың 13-тармағында көрсетілген жолаушылар құжаттары бірінің нөмірін) көрсету қажет.

      Қолайлылығы жоғары электр пойыздарының вагондарын қоспағанда, қала маңындағы пойыздарға жол жүру құжаттарын (билеттерін) ресімдеу кезінде жолаушының құжаттарын көрсету талап етілмейді.

      13. Жол жүру құжатын (билетті) ресімдеу жолаушының жеке басын куәландыратын мынадай құжаттардың бірін, оның ішінде цифрлық құжат нысанында (бұдан әрі – жолаушы құжаттары) ұсынған кезде жүргізіледі:

      Қазақстан Республикасы азаматының паспорты;

      Қазақстан Республикасы азаматының жеке куәлігі;

      шетелдіктің Қазақстан Республикасында тұруына ықтиярхаты;

      азаматтығы жоқ адамның куәлігі;

      босқын куәлігі;

      Қазақстан Республикасының дипломатиялық паспорты;

      Қазақстан Республикасының қызметтік паспорты;

      Қазақстан Республикасы теңізшісінің жеке куәлігі;

      шетелдік паспорт;

      қайтып оралуға арналған куәлік (басқа мемлекеттердің азаматтары үшін, олар Қазақстан аумағында өз отанына бару маршруты бойынша жеке басын куәландыратын құжатты жоғалтқан жағдайда);

      туу туралы куәлік (16 (он алты) жасқа дейінгі балалар үшін.

      Сондай-ақ мерзімді қызметтегі әскери қызметшілер үшін – әскери билетті көрсеткен кезде жол жүру құжатын (билетін) ресімдеуге жол беріледі.";

      17-тармақ мынадай редакцияда жазылсын:

      "17. Жеңілдікті немесе тегін жол жүру құжатын (билетін) ресімдеу үшін жеңілдіктерге немесе тегін жол жүруге құқық беретін құжатты көрсету қажет.

      Әлеуметтік маңызы бар қатынастар бойынша жол жүру құнының 50% (елу) мөлшерінде, ал коммерциялық маршруттар бойынша тасымалдаушының қалауы бойынша жол жүру жеңілдігі белгіленеді:

      барлық мүгедектік топтарындағы адамдарға, сондай-ақ мүгедектігі бар балаларға (18 жасқа дейін);

      1, 2 топтағы мүгедектігі бар адамдарды және мүгедектігі бар балаларды (18 жасқа дейін) ертіп жүрушілер.

      Сондай-ақ, әлеуметтік маңызы бар қатынастар бойынша жол жүру құнының 50 % (елу) мөлшерінде, ал коммерциялық маршруттар бойынша тасымалдаушының қалауы бойынша 1, 2 топтағы мүгедектермен және мүгедек балалармен (18 жасқа дейін) бірге жүретін адамдарға жол жүру жеңілдігі белгіленеді.

      Ілесіп жүретін адам үшін жеңілдікті жол жүру құжатын (билетін) ресімдеу бір жол жүру бағыты бойынша бір вагонда 1, 2 топтағы мүгедектігі бар адам мен мүгедектігі бар балалар (18 жасқа дейінгі) үшін жеңілдікті жол жүру құжатын (билетін) ресімдеумен бір мезгілде жүргізіледі.

      Ілесіп жүретін адам үшін жеңілдікті жол жүру құжатын (билетін) 1, 2 топтағы мүгедектігі бар адам мен мүгедектігі бар балалар (18 жасқа дейінгі) үшін жеңілдікті жол жүру құжатынан (билетінен) бөлек ресімдеуге жол берілмейді.

      Мүгедектігі бар адам үшін ресімделген жеңілдікті жол жүру құжатын (билетін) қайтарған кезде бір мезгілде ілесіп жүретін адам үшін ресімделген жеңілдікті жол жүру құжатын (билетін) қайтару жүргізіледі.

      Бұл ретте 1, 2 топтағы мүгедектігі бар адам және мүгедектігі бар балалар (18 жасқа дейін) үшін ресімделген жеңілдікті жол жүру құжатының (билетінің) (қайтарылған/қайтарылмаған) мәртебесіне қарамастан ілесіп жүретін адам үшін ресімделген жеңілдікті жол жүру құжатын (билетін) қайтаруға жол беріледі.";

      29-тармақты тармақшалары мынадай редакцияда жазылсын:

      "29. Жолаушыларды теміржол көлігімен тасымалдауға арналған жолаушылар вагондары келесідей жіктеледі:

      локомотивпен тартылатын вагондары;

      моторвагонды жылжымалы құрамының вагондары;

      Локомотивпен тартылатын вагон түрлері келесідей жіктеледі, олар:

      1) отыратын орындары бар жалпы вагон – ортақ электр жарығымен, ауа желдеткіш жүйесімен, ортақ радио нүктесімен, дәретханалармен жабдықталған вагон;

      2) Турист класты отыруға арналған орындары бар вагон-жеке креслолармен, жеке жарықтандырумен, ауаны баптау жүйесімен жабдықталған вагон;

      3) плацкарт вагон:

      жатуға арналған орындары бар, сөрелері ярус тәрізді орналасқан, ортақ және жергілікті электр жарығымен, ауа желдеткіш жүйесімен, ортақ радио нүктесімен, дәретхана, ыстық және салқын су резервуарымен, құрама жылу жүйесімен жабдықталған вагон;

      Жатуға арналған орындары, 6 орынды купесі бар сөрелері ярус тәрізді орналасқан, ортақ және жергілікті электр жарығымен, желдеткіш жүйесімен, ауа баптау жүйесімен, ортақ радио нүктесімен, биодәретхана, ыстық және салқын су резервуарымен, вагон-электр стансасынан берілетін орталық электрмен жылыту жүйесімен жабдықталған вагон;

      CHARMEWL" (ашық типті) вагоны 4 жиналмалы жатын сөресі 10 бөлік және 2 жиналмалы жатын бүйір сөресі 9 бөлік, арнайы багаж орындарымен, ауыз суық/ыстық су беру диспенсерімен, жалпы электр жарығымен, ауаны баптау жүйесімен, ауыстыратын үстелдері бар екі экологиялық таза дәретхана кешенімен, бейнебақылау жүйесімен жабдықталған, әрқайсысы орын жеке электр шамдарымен, электр розеткаларымен және мобильді құрылғыларды зарядтауға арналған USB порттарымен жабдықталған;

      4) купе вагон:

      жатуға арналған орындары қатты 4 орынды купесі бар, ортақ және дербес электр жарығымен, жеке радио нүктемен, желдету жүйесімен, ыстық және салқын ауыз су резервуарымен, дәретханалармен, сондай-ақ ауа баптау жүйесімен (егер вагонның зауыттағы құрылымымен көзделген болса) жабдықталған вагон;

      жатуға арналған орындары қатты 4 орынды купесі мен купе-буфеті бар, ортақ және жеке электр жарығымен, жеке радио нүктемен, желдеткіш жүйесімен, салқын ауыз су резервуарымен, дәретханалармен және ауа баптау жүйесімен (егер вагонның зауыттағы құрылымымен көзделген болса) жабдықталған вагон;

      РИЦ габаритті (Regolamento internazionale per le Carroze):

      ашық және жеке электр жарығымен, жеке радионүктемен, жолсерікті шақыру батырмасымен, ауаны желдету және ауа баптау жүйелерімен, ыстық және суық ауыз су резервуарымен, дәретханалармен жабдықталған жұмсақ дивандары ярус орналасқан 2 орындық купесі бар;

      жатуға арналған 3 орынды купесі бар жұмсақ дивандар ярусты тәрізді орналасқан ортақ және жеке электр жарығымен, желдеткіш, ауаны баптау жүйесімен, әрбір купеде жолаушыларды жууға арналған раковиналармен, ыстық және суық ауыз су резервуарымен, дәретханалармен жабдықталған;

      "Турист" класты 4 жиналмалы жатын сөресі бар вагон (төменгі орындар отыруға арналған төрт креслоларға ауыстырылады), ортақ және жергілікті электр жарығымен, ауаны баптау жүйесімен, экологиялық таза дәретханалармен жабдықталған;

      "Турист" вагоны (туристік) 4 жиналмалы жатын сөремен және 2 жиналмалы жатын сөремен, ортақ және жергілікті электр жарығымен, ауаны баптау жүйесімен, экологиялық таза дәретханамен жабдықталған;

      "Гранд класты PMR – мүмкіндігі шектеулі адамдарға арналған" вагоны (мүгедектігі бар адамға арналған купесі бар бірінші класты жатын бөлмесі) 2 жиналмалы жатын сөрелермен, ортақ және жеке электр жарығымен, ауаны баптау жүйесімен, душпен, экологиялық таза дәретханамен жабдықталған;

      4 жиналмалы ұйықтайтын сөресі 10 шығанағы бар "CHARMEWS" вагоны арнайы багаж орындарымен, ауыз суық/ыстық сумен жабдықтау диспенсерімен, жалпы электр жарығымен, ауаны баптау жүйесімен, ауыспалы үстелдері бар екі экологиялық таза дәретхана кешенімен, бейнебақылау жүйесімен жабдықталған, әр орын жеке электр жарығымен, электр розеткаларымен және USB порттарымен жабдықталған мобильді құрылғыларды қайта зарядтау үшін, бас тіреу подиумы, төменгі орындықтар төрт орындыққа айналады, сөрелерді бір-біріне тәуелсіз басқаруға болады;

      "CHARMEWSb" вагоны - (купе түріндегі, мүмкіндігі шектеулі адамдарға арналған орындары бар) 2 жиналмалы ұйықтайтын сөре 1 бөлім, 4 жиналмалы ұйықтайтын сөре 4 бөлім, арнайы багаж орындарымен, ауыз суық/ыстық су беру диспенсерімен, жалпы электр жарығымен, ауаны баптау жүйесімен, ауыстыратын үстелдері бар екі экологиялық таза дәретхана кешенімен, жүйемен жабдықталған бейнебақылау, әр орын жеке электр шамдарымен, электр розеткаларымен және мобильді құрылғыларды зарядтауға арналған USB порттарымен, бас тіректерге арналған подиуммен жабдықталған, төменгі орындар төрт орындыққа айналады, сөрелерді бір-біріне тәуелсіз басқаруға болады;

      5) жатын вагон:

      жұмсақ дивандары төменде орналасқан жатуға арналған орындары бар 2 орынды купесі бар, ортақ және дербес электр жарығымен, желдету, ауа баптағыш жүйесімен (егер вагонның зауыттағы құрылымымен көзделген болса), ыстық және салқын ауыз су резервуарымен, жеке радио нүктесімен жабдықталған вагон;

      жұмсақ дивандары төменде орналасқан жатуға арналған орындары бар 2 орынды купесі бар, ортақ және дербес электр жарығымен, желдету, ауа баптау жүйесімен (егер вагонның зауыттағы құрылымымен көзделген болса), ыстық және салқын ауыз су резервуарымен, жеке радио нүктесімен, сондай-ақ ауа баптау жүйесімен (егер вагонның зауыттағы құрылымымен көзделген болса) жабдықталған вагон;

      жұмсақ дивандары төменде орналасқан жатын орындары бар 2 орынды купесі және купе-буфеті бар, ортақ және дербес электр жарығымен, жеке радио нүктемен, желдету жүйесімен, ыстық және салқын ауыз су резервуарымен, дәретханалармен, сондай-ақ ауа баптағыш жүйемен (егер вагонның зауыттағы құрылымымен көзделген болса) жабдықталған вагон;

      "Бизнес" класты (Сингл-Дабл), 2 жиналмалы жатын орындары бар, ортақ және дербес электр жарығымен, желдету, ауа баптау жүйесімен, экологиялық таза дәретханалармен жабдықталған вагон;

      "Гранд" класты (бірінші класты жатын) 2 жиналмалы жатын орындары бар, ортақ және дербес электр жарығымен, ауа баптау жүйесімен, жуынып-шайынатын орнымен, экологиялық таза дәретханалармен жабдықталған вагон;

      6) вагон, құрамды, оның ішінде қосалқы жүйелерді электр энергиясымен қамтамасыз ететін дизель генераторы бар жолаушылар пойызының қатынауын қамтамасыз етуге технологиялық қажетті вагон;

      7) "СТ" типіндегі арнайы вагон – сотталғандарды және күзетпен ұсталатын адамдарды тасымалдауға арналған жолаушылар вагоны.

      Моторвагонды жылжымалы құрамның вагондарының түрлері бойынша жіктеледі:

      1) дизель және электр пойыздарының вагондары – отыруға арналған орындары бар, жалпы электр жарығымен, ауаны желдеткіш жүйесімен, дәретханамен жабдықталған вагондар;

      2) жайлылығы жоғары электр пойызының вагондары:

      жалпы электр жарығымен, ауаны желдету жүйесімен, дәретханамен (моторлардан басқа), алты шыны пластик диванмен жабдықталған, жұмсақ ендірмелері бар 3-сыныпты вагондар;

      жалпы электр жарығымен, ауаны желдету жүйесімен, дәретханамен жабдықталған 2 (екінші) класты вагондар (моторлықтан басқа), 2 және 3 орындық жұмсақ креслолардың блоктары бірінен соң бірі орналасқан және бір орындық креслолары бар, кіріктірілген үстелдері, бас тіректері, қолтықтары бар және арқаның орналасуын реттеуге арналған құрылғысы бар;

      жалпы электр жарығымен, ауаны желдету жүйесімен, дәретханамен (моторлардан басқа) жабдықталған, екі қатарлы 2 орындық жұмсақ креслолары бар, кіріктірілген үстелдері, бас тіректері, қолтықтары бар және арқаның орналасуын реттеуге арналған құрылғысы бар 1 (бірінші) класты вагондар.";

      37 және 38-тармақтар мынадай редакцияда жазылсын:

      "37. Жолаушылар пойыздарында вагондардың хабарламасына, санатына және түріне қарай жолаушыларға осы Қағидаларға сәйкес міндетті және қосымша қызметтер көрсетіледі.

      Зауыттық құрастырмаларды ескере отырып, теміржол көлігімен жолаушыларды тасымалдауға арналған жолаушылар вагондары вагон түріне, хабарламасына және пойыздың санатына қарамастан, осы Қағидаларға 2-қосымшаға сәйкес пойыздарда жолаушыларды тасымалдауға арналған жолаушылар вагондарының жабдықтау нормаларына сәйкес жабдықталады (бұдан әрі – Жабдықтау нормалары).

      38. Жолаушылар пойыздарында қолайлылық деңгейі бойынша вагон түріне және пойыздың санатына қарамастан, мынадай міндетті қызметтердің тізбесі көрсетіледі:

      1) вагон салонын және купені тәулігіне кемінде екі рет, санитариялық тораптарды – тәулігіне кемінде төрт рет жинау, кілем төсемшелер мен жұмсақ жиһазды шаңсорғышпен шаңын сору тәулігіне кемінде екі рет және ластанған кезде жүргізіледі;

      2) купеде, жатын вагондарда, сондай-ақ плацкарт вагондарда бүкiл жол жүру аралығында 6 (алты) сағаттан артық, 6 (алты) сағаттан аз жол жүретін болса – жолаушының қалауы бойынша төсек-орын жабдықтары (матрас, жастық және көрпе) және төсек-орын жиынтығы (екі жайма немесе көрпе жамылғысы бар бір жайма, жастық тысы және орамал) беріледі, бұл ретте 1 (бір) төсек-орын жиынтығы жолаушы бағытының бүкіл кезеңіне қарай беріледі;

      3) дәрі-дәрмек қобдишасын пайдалану, алғашқы медициналық көмек көрсету, жақын жердегі станциядан жедел жәрдемді шұғыл түрде шақыру;

      4) жабдықтау нормаларына сәйкес дәретхана керек-жарақтарымен қамтамасыз ету;

      5) вагон ішін мынадай көрнекі ақпаратпен қамтамасыз ету:

      пойыздар қозғалысының кестесі;

      өрт болған кезде жолаушыларды эвакуациялау жоспары және іс-әрекеттері;

      пойыздың жүру бағыты бойынша санитариялық аймақтар туралы мәліметтер;

      кезекші жолсеріктің негізгі міндеттері және жолаушылардың құқықтары;

      жолаушылардың вагонда жол жүруінің негізгі қағидалары;

      тасымалдаушының, уәкілетті органның "Call орталығының" сенім телефондарының нөмірлері және жолаушылардың кері байланыс орнату үшін тасымалдаушылар сайттарының мекенжайлары;

      санитариялық тораптарда жауапты тұлғалардың қолы қойылған санитариялық тораптарды тазалау кестесі;

      ақылы сервистік қызметтер болған кезде прейскурантты көрсете отырып, жолаушылар пойызында көрсетілетін қосымша қызметтердің тізбесі;

      6) әрбір жолаушы орындығының мыналар туралы ақпарат беретін ақпараттық мультимедиялық ресурстарға қолжетімділігін қамтамасыз ету:

      пойыздың қозғалыс кестесі;

      сервистік қызметтер;

      жолаушылар пойызында жүрудің негізгі шарттары;

      ақпараттық ресурста сервис және қызмет көрсету сапасы мәселелері бойынша пікірлер мен ұсыныстарды орналастыру мүмкіндігімен жолаушылар мен қызмет көрсету персоналының құқықтары мен міндеттері;

      ойын-сауық бағдарламаларына қол жеткізу;

      7) қала маңындағы пойыздарды қоспағанда, қайнаған сумен қамтамасыз ету (оның ішінде "Тальго", "Тұлпар-Тальго" фирмасының пойыздарында ыстық және суық суы бар диспенсерді пайдалану);

      8) жолаушыға пойыздың жолаушының межелі станциясына жақындағаны туралы ескерту (тәуліктің кез келген уақытында);

      9) жолаушы сатып алған орын орналасқан купе ішінде ұялы телефондарды зарядтау (егер вагонның зауыттық конструкциясында қарастырылған болса және электр схемасында көзделген ток кернеуінің қажетті деңгейі болған жағдайда);

      10) мүгедектігі бар адамдарға, науқастарға, қарттарға және жас балалары бар жолаушыларға төсек-орын жабдықтарын төсеу;

      11) жолаушылар пойызында кедергісіз жүріп-тұруы үшін дене мүмкіндіктері шектеулі жолаушыларға мобильді кресло-арба беру.

      Жоғарыда аталғандардан басқа, "Тальго" фирмасының вагондарынан жасалған жолаушылар пойыздарында жол жүру құнына енгізілген мынадай қосымша қызметтер көрсетіледі:

      фирмалық пойыздар вагондарындағы плацкарт вагондарын қоспағанда, қалыптастыру және айналым пункттерінде, жол жүру жолында – жолаушы ауысқан кезде (жолаушының қалауы бойынша) төсекті жинау;

      жолаушыларды баспасөз басылымдарымен және/немесе электрондық баспасөз басылымдарымен қамтамасыз ету.

      Жол жүру жолында діни жоралғыларды өткізу үшін вагон жолсерігі 10 (он) минутқа жолсеріктің қызметтік купесін пайдалануға рұқсат етеді.

      Мүгедектігі бар адамдардың теміржол көлігі саласында көрсетілетін қызметтерді пайдалануы үшін пойыз құрамы кресло-арбамен жүріп-тұратын адамдарды отырғызатын және түсіретін арнаулы көтергіш құрылғылары бар (егер көтергіш құрылғылар вагонның, пойыз құрамының зауыттық конструкциясында көзделсе) вагонмен қамтамасыз етіледі, вагонда кресло-арбамен жүріп-тұратын жолаушыларға арналған арнайы орындар болуы тиіс.

      Тасымалдаушы жолаушыларға қызмет көрсетуге байланысты қосымша сервистік қызметтерді ұсынады.";

      39-тармақтың 11) тармақшасы алып тасталсын;

      44-тармақ мынадай редакцияда жазылсын:

      "44. Жолаушы жолаушылар пойызына отырғызу кезінде вагон жолсерігіне осы Қағидалардың 43-тармағында ұсынылған жағдайларды қоспағанда, тиісті түрде ресімделген жол жүру құжатын (билетін) және осы Қағидалардың 13-тармағында көрсетілген жолаушы құжаттарының бірін түпнұсқада не электрондық құжат нысанында цифрлық құжаттар сервисі арқылы ұсынады.

      Вагонның жолсерігі жолаушыны вагонға отырғызу кезінде жол жүру құжатын (билетін) тексереді және оны жолаушы құжаттарының біреуімен түпнұсқада не цифрлық құжаттар сервисі арқылы электрондық құжат нысанында жол жүру құжатында (билетте) көрсетілген деректердің (Т.А.Ә. (бар болған жағдайда) сәйкестігіне салыстырады.

      Пойыз бастығы, вагондардың жолсеріктері билетсіз жолаушылардың өтуіне жол бермеу және қол жүгін осы Қағидалардың 7-тарауында белгіленген нормалардан тыс алып жүру шараларын қабылдайды.

      Жолаушыны бас әріптерді қоспағанда, тегі, аты, әкесінің аты екі әріптен аспайтын, сондай-ақ әкесінің аты бар немесе жоқ жол жүру құжаты (билеті) бар пойызға отырғызуға жол беріледі.

      Мамандандырылған купе мүгедектігі бар жолаушының жол жүруінен бас тартқан жағдайда еріп жүретін адам отырғызуға жіберілмейді.

      Жолаушыларды жайлылығы жоғары электр пойыз вагондарынан басқа қала маңы пойыздарына отырғызу кезінде жолаушыдан құжатын көрсету талап етілмейді.";

      49-тармақ мынадай редакцияда жазылсын:

      "49. Вагон жолсерігі жолаушыларды вагонға отырғызып болған соң билет кассирі ресімдеген жол жүру құжатын (билетті) ортасынан бүктеп, бүктелген жерінің жоғарғы бұрышынан 1 сантиметрден аспайтын бөлігін жыртып алады.

      Жолаушы мыналар арқылы ресімделген жол жүру құжатын (билетін) көрсеткен кезде:

      транзакциялық өзіне-өзі қызмет көрсету терминалы – отырғызу талонын жыртып алу;

      интернет-ресурстар, өзіне-өзі қызмет көрсету төлем терминалдары, фискалдандырылған билет-кассалық кешен – АТП-да "Отырғызу" белгісін қояды және жолаушының талабы бойынша жолаушыға отырғызу талонын береді.";

      мынадай мазмұндағы 52-1 тармақпен толықтырылсын:

      "52-1. Жолаушылар пойызының вагондарында жол жүру кезінде төменгі және үстіңгі орындардағы жолаушылар вагондардың зауыттық дизайнына сәйкес купелерде немесе секцияларда болса, ас үстелдерін пайдалануға тең қол жеткізе алады.";

      55, 56, 57 және 58-тармақтар мынадай редакцияда жазылсын:

      "55. Жолаушының жол жүру құжатының (билетінің) бланкісі пойыз жөнелтілгеннен кейін шығарып салушыда қалған жағдайда жолаушы билеті жоқ адам болып есептеледі.

      Жол жүру кезінде жолсерік бақылау купонын алғаннан кейін, жолаушы жол жүру құжатының (билетінің) бланкісін жоғалтқан немесе жол жүру құжаттарының (билеттерінің) бланкілері бүлінген (жыртылған, күйіп кеткен) жағдайда, жол жүру құжаттары (билеттер) қалпына келтірілмейді. Бұл ретте жолаушы қажет болған жағдайда жолсеріктегі бақылау купонының негізінде жол жүруді жалғастырады.

      56. Жолаушылар пойызы вагонында жол жүру кезінде мыналарға:

      1) жол жүру құжаттарын (билеттерін) және жолаушының жеке басын куәландыратын түпнұсқа құжаттарын немесе цифрлық құжатынсыз жол жүруге;

      2) вагондардың баспалдақтарымен, шатырларымен және вагондардың астымен жүруге, пойыз қозғалысы кезінде отырғызуға және түсіруге;

      3) осы Қағидалардың 124-тармағында көрсетілген заттарды қол жүгі ретінде алып жүруге;

      4) пойызды қажетсіз тоқтату краны арқылы тоқтатуға;

      5) тамбурлар мен және өтпелі алаңдарда жүруге;

      6) вагондардың терезелері мен есіктерінен қоқыс пен басқа заттарды тастауға;

      7) халық тұтынатын тауарларды сатуды (саудасын) жүзеге асыруға;

      8) есiрткi заттарды пайдалануға жол берілмейді."

      57. Алмалы-салмалы мүкәммалдың, жұмсақ алмалы-салмалы мүкәммалдың (оның ішінде төсек-орын жабдықтары мен киім-кешектер жиынтығының), алмалы-салмалы жабдықтың, ыдыстың, сондай-ақ вагонның ішкі жабдығының заттарын ішінара, толық бүлдіргені немесе жоғалтқаны үшін өтемақы тасымалдаушы белгілейтін құн бойынша осындай зақым келтірген немесе жоғалтқан адамға жүктеледі.

      Бұл жағдайда осындай зақым келтірген немесе жоғалтқан адамның, жолаушылар пойызы бастығының, пойыздық электромеханиктің (борттық механиктің) және вагон жолсерігінің, сондай-ақ куә жолаушысының, жолаушылар пойызының құрамымен бірге жүретін құқық қорғау органдары қызметкерлерінің қатысуымен үш данада акт жасалады.

      Актіде бүлінгені немесе жоғалғаны және адам туралы мәліметтер (Т.А.Ә (бар болса), ЖСН, жеке басын куәландыратын құжаттың және/немесе жол жүру құжаты (билет) ресімделген құжаттың нөмірі, байланыс телефоны, тұрғылықты мекенжайы) көрсетіледі. Актінің бір данасы Қағидалардың осы тармағының бірінші абзацында санамаланған мүлікке зақым келтірген немесе жоғалтқан адамға қол қойғызып, екіншісі-шаралар қабылдау үшін пойызды қалыптастыру пунктіне беріледі, үшінші дана, егер аталған адам келтірілген залалды өтеуден бас тартса, оқиға фактісін растау үшін жолаушылар пойызының құрамымен бірге жүретін құқық қорғау органдарының қызметкерлеріне беріледі.

      58. Вагонды (пойызды) жол жүру жолындағы немесе қалыптастыру және айналым пунктінде техникалық ақау бойынша ауыстыру және (немесе) ағыту кезінде тасымалдаушы жолаушыларды басқа пойызға ауыстыру немесе оларды осы пойыздағы бос орындарға, оның ішінде неғұрлым жоғары санаттағы вагондардағы орындарға орналастыру жөнінде шаралар қабылдайды.

      Вагонға (пойызға) ауыстыру кезінде вагонға қызмет көрсетудің неғұрлым жоғары түрі/класы ауысқан кезде балалары бар жолаушыларға, науқасқа, егде жастағы адамдарға, мүгедектігі бар адамдарға және Ұлы Отан соғысының қатысушыларына және оларға теңестірілген адамдарға басымдық беріледі. Вагонға (пойызға) неғұрлым жоғары үлгіге/вагонға қызмет көрсету сыныбына ауыстыру кезінде жолаушылардан қосымша ақы алынбайды, ал жолаушының келісімімен вагонға (пойызға) неғұрлым төмен үлгіге/қызмет көрсету сыныбына ауыстыру кезінде осы Қағидалардың 254-тармағында көзделген тәртіппен жол жүру құнының айырмасы төленеді.

      Сол пойызда орналастырылмаған жолаушылар бұрын сатып алынған жол жүру құжаттары (билеттері) бойынша уақыт бойынша жақын келе жатқан пойызбен жөнелтіледі.

      Тасымалдаушының кінәсінен жолаушылардың басқа вагонға (пойызға) мәжбүрлі ауысуы (ауысуы) әрбір жағдайда пойыз бастығы жасайтын және оның қолы қойылған актімен ресімделеді, сондай-ақ жолаушы мен осы ауысу (ауыстыру) жасалған вокзал қызметкері қол қояды және вокзал (станция) мөрқалыбымен куәландырылады. Актінің бірінші данасы жолаушыға беріледі, ал актінің екінші данасы пойыздың рейсі аяқталғаннан кейін құрамды қалыптастыратын жолсеріктер резервіне беріледі. Сол пойызда белгісіз немесе орналастырылмаған жолаушыға актінің негізінде жүрілмеген қашықтық үшін билет кассасында жол жүрудің толық құнын қайтару жүргізіледі.

      Жол жүру шарттары өзгерген, сондай-ақ пойызды 1 сағаттан артық кідірткен және кешіккен барлық жағдайларда вагон жолсерігі жол жүру құжатының (билеттің) сыртқы жағына жол жүруді тоқтату күнін, уақытын, станциясын (пунктін) көрсете отырып, осы Қағидаларға 1-қосымшаға сәйкес Тізбеге сәйкес белгі қояды.

      Тасымалдаушы рейстер 10 сағатқа және одан да көп кідірген кезде жолаушыларға өз есебінен мейманханада, тиісті кідіріс орындарында орындарды және тамақтануды, оның ішінде мүгедектігі бар адамдардың мұқтаждығын ескере отырып ұсынады.

      Жол бойында пойыз аралықта 6 және одан астам сағатқа кідірткен жағдайда жолаушылар тегін тамақпен және ауыз сумен қамтамасыз етіледі.

      Тамақты тасымалдаушы ұсынады, ал тегін тамаққа вагон-мейрамхананың негізгі мәзірінен тағамдар кірмейді. Оның ішінде жеңіл тағамдар (чипстер, жаңғақтар, семечкилар, попкорн, балық тағамдары және басқалар. Салқын сусындар, алкогольдік, энергетикалық және басқалар.";

      73-тармақтың төртінші бөлігі мынадай редакцияда жазылсын.

      "Жолаушылар пойыздарында тамақтандыруды ұсыну кезінде қызмет көрсету тәртібі, шарттары және жол жүру ұзақтығына байланысты вагон-мейрамханалардың саны тасымалдаушымен Қазақстан Республикасы Денсаулық сақтау министрінің 2021 жылғы 11 қаңтардағы № ҚР ДСМ-5 бұйрығымен бекітілген "Жолаушылар мен жүктерді тасымалдауға арналған көлік құралдарына қойылатын санитариялық-эпидемиологиялық талаптар" санитариялық қағидаларына (Нормативтік құқықтық актілерді мемлекеттік тіркеу тізілімінде № 22066 болып тіркелген) сәйкес белгілейді.";

      79 және 80-тармақтар мынадай редакцияда жазылсын:

      "79. Ұйымдасқан жолаушылар тобының, ұйымдасқан балалар тобының пойызда орын болған жағдайда пойыздардан орындарды резервке қоюға берген жазбаша өтінімдері жеке және заңды тұлғалардан кемінде 45 (қырық бес) тәуліктен бастап және пойыздың жөнелтілуіне 3 (үш) тәуліктен кешіктірмей қабылданады, бұл ретте қолма-қол ақшасыз төлем болған жағдайда, өтінім пойыздың жөнелтілуіне 6 тәуліктен кешіктірмей қабылданады.

      Өтінімде мыналар: заңды тұлғаның атауы немесе жеке тұлғаның (Т.А.Ә. (бар болған жағдайда), орындар саны, пойыз нөмірі, вагон түрі, жөнелту күні, жөнелту станциясы және межелі станциясы көрсетіледі.

      Заңды тұлғалардан өтінімдер заңды тұлғаның мөрімен (бар болса) және (немесе) мөртабанымен және (немесе) заңды тұлғаның электрондық-цифрлық қолтаңбасымен расталған қабылданады.

      Өтінімге жолаушылар тобының (Т.А.Ә. (бар болған жағдайда) олардың құжаттарының деректемелері (құжат нөмірі, туған күні, жынысы және азаматтығы) және топ жетекшісінің деректері көрсетілген тізім қоса беріледі.

      Орындарды резервке қоюшы ұйымның өтініміне олардан өтінімді қабылдап алғандығы туралы белгі қойылады. Өтінімде көрсетілген пойызда және вагондарда орын жеткіліксіз болған жағдайда, өтінім берушінің келісімі бойынша орындар басқа пойыздан немесе вагоннан ұсынылады.

      Егер вагондағы орын саны өтінімдегі орын санына сәйкес келсе, жеке вагондар беріледі.

      Ұйымдасқан жолаушылар тобын, ұйымдасқан балалар тобын тасымалдауға поездардан орын резервтеу үшін алым тасымалдаушы белгілеген мөлшерде төленеді. Бөлінген орындардан бас тартылған жағдайда, төленген алым қайтарылмайды.

      Өтінім берушінің келісімінсіз тасымалдаушы вагонның түрін немесе пойыздың санатын ауыстырғанда және осыған байланысты жолаушы жол жүруден бас тартқан жағдайда алым қайтарылады.";

      80. Орындар резервке қойылғаннан кейін 3 жұмыс күні ішінде, өтінім берген адам жол жүру құнын төлей отырып, резервтелген жол жүру құжаттарын (билеттерді) сатып алады.

      Пойыз жөнелтілгенге дейін 6 тәуліктен аз уақыт қалғанда өтініш берген адам резервке қойылған орындарға жол жүру құжаттарын (билеттерді) орындарды резервке қойғаннан кейін тәулік ішінде, бірақ пойыз жөнелтілгенге дейін 3 (үш) күннен кешіктірмей тек жол жүру ақысын төлей отырып қолма-қол ақшамен сатып алады.

      Резервке қойылған орындарға жол жүру құжаттарын (билеттерін) сатып алғанға дейін ұйымдасқан жолаушылар тобының, балалардың ұйымдасқан тобының бастапқы тізіміне тек бір рет өзгерістер енгізуге жол беріледі:

      топ басшысын ауыстыру;

      жолаушыларды ауыстыру жолаушылардың бастапқы тізіміндегі 30% -дан артық емес;

      жолаушылар санының бастапқы тізімнен 50%-дан (елу) аспайтын қысқаруы, бұл ретте ең аз сатып алу кемінде 10 (он) жолаушыны құрайды;

      жолаушылар санын 9 (тоғыз) жолаушыға дейін ұлғайту.

      Егер белгіленген мерзімде жол жүру құжаттары (билеттер) ресімделмесе, өтінім жойылады және сату үшін орындар беріледі, алынған алым қайтарылмайды және алдын ала төлем қайтарылмайды.";

      121-тармақ мынадай редакцияда жазылсын:

      "121. "Тальго" фирмасының вагондарынан және оларға ұқсас вагондардан (вагон корпусының ең жоғары биіктігі – 3524 мм, вагонның ең жоғары ені – 3200 мм) құрайтын пойыздарды қоспағанда, жолаушылар пойыздарында жол жүру кезінде, қажет болған жағдайда, жолаушы қосымша өзімен бірге мынадай қол жүгін алып жүреді:

      1) багаж тарифі бойынша жеке ақыға салмағы 15 килограмға дейін жолаушыға қолдарында багаж тасымалын растайтын құжатты бере отырып, багаж тарифі бойынша салмағы 15 килограмға дейін;

      2) жатын немесе купе вагонының бір купесінде толық құны бойынша сатып алынған бір жол жүру құжаты (билет) салмағы 50 килограмға дейін;

      3) төрт орын үшін жол жүру құжаттарының (билеттерінің) толық құнын төлей отырып, жеке купеде жалпы салмағы 300 килограмға дейін.";

      123-тармақтың бірінші бөлігі мынадай редакцияда жазылсын:

      "123. Қала маңындағы пойыздарда қол жүгімен тасымалдауға, жайлылығы жоғары электр пойыздарының вагондарынан басқа, биіктігі 180 сантиметрден аспайтын балалар арбалары, моторы жоқ велосипедтер пойыздың тамбурында бөлшектелген және буып-түйілген түрде, тәжі байланған және оралған тамырсабақтары бар өсімдіктер, көшеттер және басқа да отырғызу материалдары жіберіледі.";

      131-тармақтың үшінші бөлігі мынадай редакцияда жазылсын:

      "Заттарды сақтауға беру үшін қоймашы жолаушыға осы Қағидаларға 5-қосымшаға сәйкес нысан бойынша теміржол көлігі ұйымының қосалқы-қосымша қызметінен жалдау ақысын, комиссиялық алымды және басқа да түсімдерді қабылдау үшін пайдаланылатын МД 4-3 түбіртек береді.";

      168-тармақ мынадай редакцияда жазылсын:

      "168. Жүк багажбен тасымалдауға бөлінбейтін орындарды қабылдау салмағы 500 (бес жүз) килограмға дейінгі бір орынмен (газ плиталары, тоңазытқыштар, паллеттер, жабдықтар, қозғалтқыштар, станоктар) жүру жолында артық тиеусіз жүзеге асырылады.";

      180-тармақ мынадай редакцияда жазылсын:

      "180. Тасымалдау үшін және жарияланған құндылығы үшін төлем жөнелту кезінде өндіріп алынады.

      Жүк-багажды жөнелтудің ең аз есептік салмағы 10 килограмм. 10 килограмнан астам жөнелтімдерде толық емес 10 килограмм толық болып есептеледі. Салмағы 1000 килограмнан асатын жөнелтімдерде толық емес 100 килограмм толық емес деп есептеледі.

      Жүк-багажды тасымалдау үшін ақы төлеу тәртібін тасымалдаушы белгілейді.";

      199-тармақтың 24) тармақшасы мынадай редакцияда жазылсын:

      "24) жол жүрудің жалпы құны, оның ішінде:

      қосылған құн салығының тарифі мен сомасы;

      сервистік қызметтер мен қосылған құн салығының сомасы;";

      200-тармақтың 24) тармақшасы мынадай редакцияда жазылсын:

      "24) жол жүрудің жалпы құны, оның ішінде:

      қосылған құн салығының тарифі мен сомасы;

      сервистік қызметтер мен қосылған құн салығының сомасы;";

      202-тармақтың бірінші бөлігі мынадай редакцияда жазылсын:

      "202. Отырғызу талонын жолсерік жолаушының өтініші бойынша жолаушы электрондық жол жүру құжатын ұсынған кезде жүру жолында жолаушыға береді.";

      216-тармақтың үшінші бөлігі мынадай редакцияда жазылсын:

      "Бұл ретте жолақысы тиісті тариф бойынша төленген үй жануарларын тасымалдайтын жолаушымен бірге жүретін жолаушылар алатын орындарды қоспағанда, жолаушы купедегі бос орындар саны үшін жолақысын толық төлеуге міндетті.";

      224-тармақ мынадай редакцияда жазылсын.

      "224. Аңшылықта пайдаланылатын басқа жануарларды, оның ішінде аң аулайтын жыртқыш құстарды тасымалдау шарттары сақталған кезде багаж вагонында жүргізіледі:

      ветеринариялық құжаттарды ұсынғаннан кейін вагондағы багажды және басқа адамдардың жүк-багажын бүлдірмейтін арнайы ыдыста (жәшіктерде, себеттерде, торларда), ал вагонның өзі ластанудан. Арнайы ыдыс тасымалданатын жануарлардың мөлшері мен санына сәйкес келеді.

      Багаж вагонында тасымалданатын жануарларды азықтандыруды тасымалдаушы жүзеге асырмайды.";

      232-тармақ мынадай редакцияда жазылсын:

      "232. Жүк-багажды беру тиісті құжаттарды ресімдеу жөніндегі талаптарға сәйкес тұрақ кемінде он минут көзделген багаж вагонының барлық жүру жолында жүргізіледі (жүк-багаж түбіртегінде пойыздардағы жүк пен багажды қабылдап-тапсырушы вагоннан жүк алушының қолына "жүк-багаж берілді" деген белгіні, ал межелі станциядағы жүк пен багажды қабылдап-тапсырушы тапсыру тізіміндегі осындай мазмұндағы белгіні жүргізеді). Бұл ретте, өтпеген қашықтық үшін төлем сомасы қайтаруға жатпайды";

      252-тармақтың екінші бөлігі мынадай редакцияда жазылсын:

      "Жолаушы қажет болған жағдайда жол жүру құжаттарын (билеттерін) қайтарады және пайдаланылмаған жол жүру құжаттары (билеттері) үшін төлемдерді алады. Төлемдерді қайтару осы Қағидалардың 13-тармағында көрсетілген жолаушылар құжаттарының бірінің түпнұсқасын немесе цифрлық құжат нысанын ұсынған кезде цифрлық құжат сервисі арқылы жүзеге асырылады.";

      255-тармақ мынадай редакцияда жазылсын:

      "255. Жол жүру құнынан сомаларды ұстап қалу:

      жол жүру құжатында (билетінде) көрсетілген пойыздың күші жойылған кезде жол жүру құжаттарын (билеттерін) қайтару мерзіміне қарамастан;

      пойыз жөнелтілгеннен кейін 1 (бір) сағаттан аспайтын мерзімде:

      жолаушылардың жол жүру пунктінен жөнелтілуі бір сағаттан артық кідірген кезде;

      жол жүру құжатында (билетінде) көрсетілген орындарды ұсынбау және басқа орындарды пайдалануға келіспеу салдарынан жолаушылар жол жүрмеген жағдайда жүргізілмейді.

      Көрсетілген жағдайларда жол жүру құны толық қайтарылады.";

      256-тармақтың бірінші бөлігі мынадай редакцияда жазылсын.

      "256. Тасымалдаушының кінәсінен емес сапардан бас тартудың барлық жағдайларында барлық алымдар осы Қағидалардың 255-тармағында көзделген жағдайларды қоспағанда қайтарылмайды.";

      257-тармақтың екінші бөлігі мынадай редакцияда жазылсын.

      "Жолаушы сапардан бас тартқан және оларға жол жүру құжатын (билетін) қайтарған кезде (оның ішінде кері шығу бағыты бойынша) теміржол кінәсінен келісілген пойыздардың кешігуіне байланысты жол жүру құны мен алымдарды жолаушы кешігіп келген пойыздың салдарынан тасымалдаушы толығымен қайтарады. Жол жүру құжаттарын (билеттерін) қайтару операциясы үшін алым алынбайды.";

      258-тармақ алып тасталсын.

      260-тармақтың үшінші және төртінші бөлігі алып тасталсын:

      263-тармақ мынадай редакцияда жазылсын.

      "263. Тасымалдаушы вокзал қызметкерлері жасаған жолаушылар пойызының келу станциясына кешігуі туралы акт, жол жүру құжатын (билетін) көрсеткен кезде жолаушының өтініші негізінде жолаушылар пойызын кешіктіргені үшін жол жүру құжатының (билетінің) құнының үш пайызы мөлшерінде, бірақ жол жүру құжатының (билетінің) құнынан аспайтын мөлшерде айыппұл төлейді.

      Жолаушы жолаушылар пойызы кешігіп келген сәттен бастап 6 (алты) ай ішінде жолаушылар пойызын кешіктіргені үшін айыппұл төлеуге өтініш береді.";

      267 және 268-тармақтар мынадай редакцияда жазылсын

      "267. Ата-ана, бала асырап алушы, қорғаншы, қамқоршы, патронат тәрбиешісі немесе Қазақстан Республиканың неке-отбасы туралы заңнамасына сәйкес баланың құқықтары мен мүдделеріне қамқорлық пен қорғауды жүзеге асыратын басқа да алмастырушы адам болып табылатын жолаушы, сондай-ақ кәмелетке толмаған баланың заңды өкілі болып табылмайтын, бірақ баланың заңды өкілінің атынан түпнұсқада немесе электрондық құжат нысанында цифрлық құжаттар сервисі арқылы берілген пойызда кәмелетке толмаған баланы сапарға шығарып салу құқығына арналған нотариалды куәландырылған құжаты бар жолаушы мынадай тиісті құжаттар болған кезде:

      1) өзімен бірге 7 жастан аспаған бір баланы тегін алып жүреді, егер ол жеке орын алмаса. 7 жастан аспаған балаға жеке орын алу үшін жеңілдік жол жүру құжатын (билетін) сатып алу қажет. Жолаушымен 7 жастан аспаған бір баладан артық жол жүру кезінде қалған барлық балаларға, біреуінен басқа жеңілдікпен жол жүру құжаттары (билеттері) сатып алынады;

      2) жеңілдікпен жол жүру құжаттары (билеттері) бойынша 7 жастан 15 жасқа дейінгі балаларды өзімен бірге алып жүруге құқығы бар.

      7 жастан 15 жасқа дейінгі балалардың Қазақстан Республикасының аумағы бойынша жол жүргені үшін ақы ересек жолаушы үшін белгіленген жол жүру құнының 50% мөлшерінде өндіріп алынады.

      15 және одан жоғары жастағы балалар үшін ересектерге арналған жол жүру құжаттары (билеттері) сатып алынады. Баланың жасы сапар басталған күні анықталады.

      Билет кассасына және пойызға отырғызу кезінде баланың жасын растайтын құжат ұсынылады.

      15 (он бес) жасқа дейінгі бір балаға бір маршрут бойынша бір пойызда бір жеңілдетілген жол жүру құжатын (билетін) ресімдеуге жол берілмейді.

      268. Кәмелетке толмаған баланың заңды өкілі болып табылмайтын жолаушы пойызға отырғызу кезінде баланың заңды өкілінің атынан жазылған, сапарда кәмелетке толмаған баланы алып жүру құқығына арналған цифрлық құжаттар сервисі арқылы түпнұсқада не электрондық құжат нысанында нотариалды куәландырылған құжатты ұсынады.

      Кәмелетке толмаған баланы сапарға шығарып салу құқығына арналған, баланың заңды өкілінің атынан жазылған цифрлық құжаттар сервисі арқылы түпнұсқада не электрондық құжат нысанында нотариалды куәландырылған құжат болмаған жағдайда, кәмелетке толмаған жолаушыны пойызға отырғызуға жол берілмейді.

      Кәмелетке толмаған баланы сапарға шығарып салу құқығына баланың заңды өкілінің атынан жазылған нотариалды куәландырылған құжатты ұсыну осы пойыздың құрамында жүру жолында баланың заңды өкілі жеке өзі болған жағдайда талап етілмейді.

      15 (он бес) жастан асқан балаларға түпнұсқада нотариалды куәландырылған заңды өкілінің жазбаша келісімімен ересек адамның еріп жүруінсіз не цифрлық құжаттар сервисі арқылы электрондық құжат нысанында жол жүруге жол беріледі. Пойызға отырғызу кезінде кәмелетке толмаған жолаушы жолсерікке осы келісімді түпнұсқада немесе цифрлық құжаттар сервисі арқылы электрондық құжат түрінде көрсетеді.";

      299-тармақ мынадай редакцияда жазылсын:

      "299. Кеден ісі саласындағы уәкілетті орган қызметкерлерінің шекаралық теміржол станцияларында пойыз тоқтаған кезде пошта вагондарын (пломбаланған қоймалардан басқа) тексеруге жол беріледі. Арнайы байланысты жөнелту "Байланыс туралы" Қазақстан Республикасының Заңына, сондай-ақ "Арнайы байланыс жөнелтілімдерімен мемлекетаралық алмасу туралы келісімді және Арнайы байланыс жөнелтiмдерiмен мемлекетаралық алмасу туралы келісімге өзгерiстер мен толықтырулар енгiзу туралы 1993 жылғы 23 желтоқсандағы хаттаманы және онымен бекітілген Арнайы байланыс жөнелтiмдерiмен мемлекетаралық алмасу туралы ережені бекіту туралы" Қазақстан Республикасының Заңына сәйкес қарап-тексеруге жатпайды.";

      Қағидаларға 1-қосымшада:

      Теміржол көлігімен жолаушыларды, багажды және жүк-багажды тасымалдау қағидаларының талаптарына сәйкес тасымалдау құжаттарында қойылатын негізгі мөртаңбалардың/белгілердің тізбесі:

      мынадай мазмұндағы реттік нөмірі 10-жолмен толықтырылсын:

      "

|  |  |
| --- | --- |
|
10. Пойыздың нақты келу уақыты
№ \_\_\_\_\_\_\_ пойыз
Станцияға келу \_\_\_\_\_\_\_\_\_\_\_\_\_\_\_\_\_\_\_
уақыт...саны....ай...жыл…
вокзал қызметкері
\_\_\_\_\_\_\_\_\_\_\_\_\_\_\_\_ (қолы) |
Пойыз 1 сағаттан кешіктірілген кезде. |

      ";

      Қағидаларға 2-қосымшада:

      Жолаушыларды пойыздарда тасымалдауға арналған жолаушылар вагондарын жабдықтау нормаларында:

      реттік нөмірі 26-жол алып тасталсын.

      реттік нөмірі 33-жол мынадай редакцияда жазылсын:

      "

|  |  |  |  |  |  |  |
| --- | --- | --- | --- | --- | --- | --- |
|
33 |
Стакан қойғышы бар стакан немесе тұтқасы бар саптыаяқ |
24 |
дана |
вагонға 10 |
вагонға 15 |
вагонға 20 |

      ";

      реттік нөмірі 40-жол алып тасталсын;

      Тальго және Тұлпар-Тальго вагондарынан құрылған пойыздарда жолаушыларды тасымалдауға арналған жолаушылар вагондарын жабдықтау нормаларында:

      реттік нөмірі 16-жол алып тасталсын.

      2. Қазақстан Республикасы Көлік министрлігінің Теміржол және су көлігі комитеті заңнамада белгіленген тәртіппен:

      1) осы бұйрықты Қазақстан Республикасы Әділет министрлігінде мемлекеттік тіркеуді;

      2) осы бұйрық ресми жарияланғаннан кейін, оны Қазақстан Республикасы Көлік министрлігінің интернет-ресурсында орналастыруды қамтамасыз етсін.

      3. Осы бұйрықтың орындалуын бақылау жетекшілік ететін Қазақстан Республикасының Көлік вице-министріне жүктелсін.

      4. Осы бұйрық алғашқы ресми жарияланған күнінен кейін күнтізбелік он күн өткен соң қолданысқа енгізіледі.

|  |  |
| --- | --- |
|
*Қазақстан Республикасы* *Көлік министрінің м.а.*
 |
*М. Калиакпаров*
 |

      "КЕЛІСІЛДІ"

      Қазақстан Республикасы

      Ауыл шаруашылығы министрлігі

      "КЕЛІСІЛДІ"

      Қазақстан Республикасы

      Денсаулық сақтау министрлігі

      "КЕЛІСІЛДІ"

      Қазақстан Республикасы

      Еңбек және әлеуметтік

      қорғау министрлігі

      "КЕЛІСІЛДІ"

      Қазақстан Республикасы

      Қаржы министрлігі

      "КЕЛІСІЛДІ"

      Қазақстан Республикасы

      Оқу-ағарту министрлігі

      "КЕЛІСІЛДІ"

      Қазақстан Республикасы

      Сауда және интеграция министрлігі

      "КЕЛІСІЛДІ"

      Қазақстан Республикасы

      Ұлттық экономика министрлігі

      "КЕЛІСІЛДІ"

      Қазақстан Республикасы

      Ішкі істер министрлігі

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК